recursal/SuperWikiNEXT-32B huggingface dataset:
**கணுக்கரை மாரியம்மன் விநாயகர் கோயில்** தமிழ்நாட்டில் கோயம்புத்தூர் மாவட்டம், கணுக்கரை என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன், அம்பாள் சன்னதிகளும், விநாயகர் உபசன்னதியும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. விநாயகர் சதுர்த்தி மாதம் முக்கிய திருவிழா நடைபெறுகிறது. ஆடிவெள்ளி திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பாகீரதி மாலி** (Bhagirathi Mali) என்பது வட இந்தியாவில், குறிப்பாக மேற்கு உத்தரப் பிரதேசம், அரியானா, உத்தரகண்ட் ஆகிய இடங்களில் உள்ள ஒரு சாதி அமைப்பாகும். அவர்கள் இக்சுவாகு வம்சத்தின் மன்னர் சாகர மற்றும் சூரியவம்ச அரசர் பாகீரதன் ஆகியோரின் வழித்தோன்றல்கள் என்று கூறுகிறார்கள், இந்த சமூகம் அரிச்சந்திர மன்னரின் பெயரால் அழைக்கப்படுகிறது, மேலும் இந்த வம்சத்தில் ராமர் பிறந்தார்.  காலப்போக்கில், மாலி சமூகத்தில் பல மாற்றங்கள் ஏற்பட்டன. இவர்கள் காலப்போக்கில் விவசாயத்தையே தங்கள் வாழ்வாதாரமாக மாற்றிக்கொண்டனர். இப்போது அவர்கள் முக்கியமாக வணிகம் மற்றும் விவசாயத்தில் ஈடுபடுகிறார்கள், தங்கள் வயல்களில் காய்கறிகளை வளர்க்கிறார்கள்.  வயல்களில் காய்கறிகளை வளர்ப்பதால், அவற்றில் சில மாலி என்றும் அழைக்கப்படுகின்றன, ஆனால் இது உண்மையில் நடைமுறையில் வேறுபட்டதாகும். இந்த வழக்கு உண்மையில் மாலி மற்றும் பாகீரதி மாலி ஆகிய இரு சாதிகளிலிருந்தும் வேறுபட்டதல்ல.

இதையும் காண்க
-------------

* சாக்கியர்கள்

மேற்கோள்கள்
-----------

1. ↑  भगीरथॊ बृहत क्षत्रः सैन्धवश च जयद्रथः, बृहद्रथॊ बाह्लिकश च श्रुतायुश च महारथः (I.177.19)
2. ↑  Census of India, 1961, Volume 14, Issue 5, page 7 By India. Office of the Registrar General
**சதானிகன்** என்பவன் பெருங்கதை பெருங்கதை என்னும் இலக்கியத்தில் வரும் கதை மாந்தர்களில் ஒருவன். கௌசம்பி (கோசம்பி ) நகரைத் தலைநகராகக் கொண்டு வத்தவ நாட்டை ஆண்ட அரசன். இவனது மனைவி மிருகாபதி. பெருங்கதை காப்பியத் தலைவன் உதயணின் தந்தை. மிருகாபதி தன் தந்தை சேடகன் மிருகாபதியின் அண்ணன்மார் ஒன்பதின்மருடன் துறவு பூண்டு காட்டுக்குச் சென்று தவம் செய்யும் செய்தியை அறிந்து மயக்குற்றாள். பித்தானாள். பித்தான தன் மனைவியை இயற்கை வளம் நிறைந்த பல்வேறு இடங்களுக்கு அழைத்துச் சென்று காட்டிப் பரிவுடன் நடத்தியவன். 

மிருகாபதியைச் சரபப்புள் தூக்கிச் சென்தை அறியாமல், மனைவியைப் பல இடங்களிலும் தேடி அலைந்தான். காணமுடியவில்லை. வருத்தத்துடன் நாடாண்டுவந்தான். நீண்ட காலத்துக்குப் பிறகு **சுவ்ருவர்** என்னும் முனிவரைக் கண்டு மனைவியைக் காணாத தன் குறையை எடுத்துரைத்தான். அவர் சதானிகனின் மகன் உதயணனாக வைசாலி நகரில் இருந்துகொண்டு நாடாண்டுவருவதை ஞானத்தால் உணர்ந்து மன்னனுக்குக் கூறினார். சதானிகன் வைசாலி நகருக்குச் சென்று மனைவியையும், மகனையும் கண்டு மகிழ்ந்து அவர்களுடன் சில காலம் தங்கியிருந்தார். பின்னர் தன் மனைவியை அழைத்துக்கொண்டு தன் நாட்டுக்குத் திரும்பி மகிழ்வுடன் தன் நாட்டை ஆண்டுவந்தான். 

அக்காலத்தில் மிருகாபதிக்கு மேலும் இரண்டு ஆண்மக்கள் பிறந்தனர். பிங்கலன், கடகன் என்பன அவர்களின் பெயர்கள். 

பின்னர் சதானிகன் ஆட்சியை வெறுத்தான். துறவு பூண்டு தவம் இயற்ற விரும்பினான். வைசாலியில் இருந்துகொண்டு சேதி நாட்டை ஆண்டுவந்த தன் மூத்த மகன் உதயணனைக் கோசம்பி நகருக்கு அழைத்துவந்து வத்தவ நாட்டு ஆட்சிப் பொறுப்பையும் அவனிடம் ஒப்படைத்துவிட்டுத், தன் விருப்பம் போல் காட்டுக்குச் சென்று தவம் செய்யலானான்.

அடிக்குறிப்பு
-------------

1. ↑  = கொங்குவேளிர் (கி.பி. 7 ஆம் நூற்றாண்டு). *பெருங்கதை (4 தொகுதிகள்)*. சென்னை: உ. வே. சாமிநாதையர் பதிப்பு, ஆறாம் பதிப்பு 2000, முதல் பதிப்பு 1934, வெளியீட்டு எண் 40.  பாகம் 1 முன்னுரை பக்கம் 7
2. ↑  பெருங்கதை நூல் குறிப்பிடும் பெயர்
**வீரபாண்டி ஆ. இராஜேந்திரன்** (*Veerapandi A. Rajendran*) என்கிற வீரபாண்டி ராஜா (பிறப்பு 02 அக்டோபர், 1962-இறப்பு 02 அக்டோபர் 2021) என்பவர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த முன்னாள் தமிழ்நாடு சட்டமன்ற உறுப்பினர் ஆவார்.

குடும்பம்
---------

வீரபாண்டி ஆ. இராஜேந்திரன் திராவிட முன்னேற்றக் கழக, சேலம் மாவட்ட முன்னணி நிர்வாகியும் முன்னாள் அமைச்சருமான வீரபாண்டி ஆறுமுகத்தின் மகனாவார். இவர் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். இவர் சேலம் மாவட்டம், வீரபாண்டியை அடுத்த பூலாவாரியைச் சார்ந்தவர். இவருக்குச் சாந்தி என்ற மனைவியும், மலர்விழி மற்றும் கிருத்திகா என இருமகள்களும் உள்ளனர்.

சட்டமன்ற உறுப்பினராக
--------------------

1982 முதல் திமுக உறுப்பினராகச் சேர்ந்த இவர், மாவட்ட இளைஞரணி பொறுப்பாளராகவும் இருந்துள்ளார். 2006ஆம் ஆண்டு நடைபெற்ற சட்டமன்றத் தேர்தலில் வீரபாண்டி தொகுதியில் திமுக வேட்பாளராப் போட்டியிட்டு வெற்றி பெற்று சட்டமன்ற உறுப்பினராக ஆனார். மீண்டும் 2011 மற்றும் 2016ஆம் ஆண்டுகளில் நடைபெற்ற தேர்தல்களில் போட்டியிட்டு தோல்வியடைந்தார்.

இறப்பு
------

இராஜேந்திரன் மாரடைப்பு காரணமாக 2021 அக்டோபர் 02 அன்று தனது இல்லத்தில் காலமானார்.

மேற்கோள்கள்
-----------

1. ↑  "Rajendran. A(DMK):Constituency- VEERAPANDI(SALEM) - Affidavit Information of Candidate:". *myneta.info*. 2021-10-02 அன்று பார்க்கப்பட்டது.
2. ↑  "சேலம் வீரபாண்டி ஆ.ராஜா காலமானார்". *Dinamani*. 2021-10-02 அன்று பார்க்கப்பட்டது.
3. ↑  "Veerapandi Assembly Constituency Election Result - Legislative Assembly Constituency". *resultuniversity.com*. 2021-10-02 அன்று பார்க்கப்பட்டது.
4. ↑  "திமுக முன்னாள் எம்.எல்.ஏ வீரபாண்டி ராஜா மறைவுக்கு முதல் அமைச்சர் மு.க ஸ்டாலின் இரங்கல்". *Dailythanthi.com*. 2021-10-02. 2021-10-02 அன்று பார்க்கப்பட்டது.
விண்ணில் இருந்து தெரியும் சதாம் தீவுகள். மிகப்பெரிய தீவு சதாம் தீவு, பிட் தீவு இரண்டாவது பெரியது, அதற்கு வலப்பக்கமாக உள்ளது தென்கிழக்குத் தீவு, மிகச் சிறியது.
**சதாம் தீவுகள்** (*Chatham Islands*) பசிபிக் பெருங்கடலில் நியூசிலாந்து] பெருநிலப்பரப்பில் இருந்து 680 கிமீ தென்கிழக்கே அமைந்துள்ள ஒரு தீவுக்கூட்டம் ஆகும். இது 40கிமீ சுற்றுவட்டத்தில் கிட்டத்தட்ட 10 தீவுகளைக் கொண்டுள்ளது. இவற்றில் சதாம் தீவு மிகப் பெரியதாகும். அதற்கடுத்த பெரிய தீவு பிட் தீவு ஆகும்.

உள்ளூர் மொரியோரி மொழியில் இத்தீவுக்கூட்டம் "ரெக்கோகு" (*Rekohu*, தெளிவற்ற சூரியன்) எனவும், மாவோரி மொழியில் "வரெக்கோரி" (*Wharekauri*) எனவும் அழைக்கப்படுகிறது. இது 1842 ஆம் ஆண்டு முதல் அதிகாரபூர்வமாக நியூசிலாந்தின் ஒரு பகுதியாக உள்ளது.

புவியியல்
---------

இத்தீவுகள் நியூசிலாந்தின் கிறைஸ்ட்சேர்ச் நகரில் இருந்து கிட்டத்தட்ட 800 கிமீ தூரத்தில் அமைந்துள்ளது. இவற்றின் மொத்தப் பரப்பளவு 966 சதுர கி.மீட்டர்கள்கள் (373 சதுர மைல்) ஆகும்.

இத் தீவுகள் சிலவற்றில் வேளாண்மை செய்வதற்காக ஒரு தடவை காடுகள் அழிக்கப்பட்டன. இவை இப்போது சதாம் தீவுகளுக்குத் தனித்துவமான தாவர, விலங்கினங்களைக் காப்பதற்கான காப்பகங்கள் ஆக்கப்பட்டுள்ளன.

சதாம் தீவுகளின் நேரம்
---------------------

புதிய நாள் தொடங்குவதாகக் கருதப்படும் பன்னாட்டு நாள் கோடு சதாம் தீவுகளுக்குக் கிழக்கே அமைந்துள்ளது. ஆனாலும் இத்தீவுகள் 180° நிலநிரைக்கோட்டுக்குக் கிழக்கில் அமைந்துள்ளது. இதனால் சதாம் தீவின் நேரம் (பகலஒளி சேமிப்பு நேரம் உட்பட நியூசிலாந்து நேரத்தை விட 45 நிமிடங்கள் முந்தியது ஆகும்.

### சூழ்நிலையியலும் உயிரியல் பல்வகைமையும்

தீவின் பெரும்பகுதி பன்னங்களினாலும், மேய்ச்சல் புல்வெளிகளினாலும் மூடப்பட்டுள்ளது. சில காட்டுப் பகுதிகளும் உள்ளன. காற்றின் எதிர்த்திசையில் கிடைமட்டமாகக் கிளைகளைக் கொண்ட "மாக்குரோகார்ப்பா" என்னும் மரங்கள் குறிப்பிடத்தக்கவை. தீவுகள் பெரும்பாலும் மலைப் பாங்கானவை. பிட் தீவு, சதாம் தீவிலும் கூடிய மலைப்பாங்கானது. மிகவும் உயர்ந்த பகுதி (299 மீட்டர்) முதன்மைத்தீவின் தென் முனைக்கு அண்மையில் அமைந்துள்ளது. ரெக்கோஹு கூட்டத்தைச் சேர்ந்த முதன்மைத் தீவு, பல ஏரிகளையும், குடாக்களையும் கொண்டு அமைந்துள்ளது. தே வாங்கா குடா இவற்றுள் குறிப்பிடத்தக்கது. சதாமில் உள்ள ஏனைய ஏரிகளுள் ஹூரோ, ரங்கித்தாகி என்பன அடங்கும். ரேக்கோகுவில் தே அவைனங்கா, தூக்கு (Tuku) போன்ற சிற்றாறுகளும் உள்ளன.

இத் தீவுகள் இடத்துக்குரிய பறவைகள் பலவற்றின் இருப்பிடமாக உள்ளன. இவற்றுள் மஜென்டா பெட்ரல் (Magenta Petrel), கரும் ராபின் என்பவை குறிப்பிடத்தக்கவை. இவ்விரு இனங்களும் முன்னர் அழியும் நிலையில் இருந்து பின்னர் காப்பு நடவடிக்கைகள் மூலம் அழியாமல் காப்பாற்றப்பட்டவை.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***சதாம் தீவுகள்***   
என்பதின் ஊடகங்கள் உள்ளன. 

* Chatham Islands Council
* Hokotehi Moriori Trust பரணிடப்பட்டது 2005-02-12 at the வந்தவழி இயந்திரம்
* 1998 Information
* Photographs from the Christchurch Public Library
* Department of Conservation information
* Unofficial Flag
* Massey University study of Chathams ecology பரணிடப்பட்டது 2009-03-06 at the வந்தவழி இயந்திரம்
* Information and pictures of Chatham Islands. The Sisters are also mentioned பரணிடப்பட்டது 2006-02-22 at the வந்தவழி இயந்திரம்
* Pitt Island பரணிடப்பட்டது 2008-06-01 at the வந்தவழி இயந்திரம் Education Resources.
* Rekohu: The Chatham Islands பரணிடப்பட்டது 2008-10-14 at the வந்தவழி இயந்திரம் Education Resources.
**வீரனரசன்பேட்டை** (*Veeranarasanpettai*) என்பது இந்தியாவின் தமிழ்நாட்டில் தஞ்சாவூர் மாவட்டத்தில் பூதலூர் வட்டத்தில் உள்ள ஒரு கிராமம் ஆகும்.

மக்கள் தொகை புள்ளி விவரங்கள்
----------------------------

2011 ஆம் ஆண்டு மக்கள்தொகை கணக்கெடுப்பின்படி, வீரநரசன்பேட்டை கிராமத்தில் 828 பேர் உள்ளனர், இதில் 414 பேர் ஆண்கள், 414 பேர் பெண்கள்.

வீரனரசன்பேட்டை கிராமத்தில் 0-6 வயதுடைய குழந்தைகளின் மக்கள் தொகை 94 ஆகும், இது கிராமத்தின் மொத்த மக்கள் தொகையில் 11.35% ஆகும். வீரனரசன்பேட்டை கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி வீரனரசன்பேட்டையில் குழந்தை பாலின விகிதம் 843 ஆகும், இது தமிழ்நாட்டின் சராசரியான 943 ஐ விட குறைவு.

வீரனரசன்பேட்டை கிராமம் தமிழ்நாட்டை விட குறைவான எழுத்தறிவு விகிதத்தைக் கொண்டுள்ளது. 2011 ஆம் ஆண்டில், வீரனரசன்பேட்டை கிராமத்தின் கல்வியறிவு விகிதம் 79.29% ஆக இருந்தது, இது தமிழ்நாட்டின் கல்வியறிவு விகிதமான 80.09% ஐ விடக் குறைவு ஆகும். வீரனரசன்பேட்டையில் ஆண்களின் கல்வியறிவு 84.02% ஆகவும், பெண்களின் கல்வியறிவு 74.66% ஆகவும் உள்ளது.

மேற்கோள்கள்
-----------

1. ↑  "Veeranarasanpettai Village Population - Thanjavur - Thanjavur, Tamil Nadu". *www.census2011.co.in*. 2022-08-29 அன்று பார்க்கப்பட்டது.
**சிலிகுரி பாதை**

  

**சிலிகுரி பாதை** (வங்காளம்: শিলিগূড়ি করিডোর, ஆங்கிலம்: Siliguri Corridor or Chicken's Neck) இது வ‌ட‌கிழ‌க்கு இந்தியாவை இந்தியாவின் ம‌ற்ற‌ ப‌குதிக்ளோடு இணைக்கும் 21 கி. மீ. கொண்ட குறுகிய‌ ப‌குதியாகும். இத‌ன் இருபுற‌மும் நேபாளம் மற்றும் வங்காளதேசம் அமைந்திருக்கிற‌து. இத‌ன் வ‌ட‌ ப‌குதியில் பூடான் அமைந்துள்ள‌து.

வரலாறு
------

1947 இந்தியா-பாகிஸ்தான் பிரிவினைக்குப் பின் இப்பாதை உருவாக்கப்பட்டது.

முக்கிய‌த்துவம்
---------------

இந்த‌ப் பாதையான‌து இந்தியாவிற்கு மிக‌வும் முக்கிய‌த்துவ‌ம் வாய்ந்த‌து. வ‌ட‌கிழ‌க்கு இந்தியாவுட‌ன் இந்தியாவை இணைக்கும் ஒரே பாதை இதுவாகும். **கிழக்கு பாக்கிஸ்தான்** (தற்போதைய வங்காளதேசம்) உருவாக்கம் இந்திய வடகிழக்கு பகுதியில் புவியியல் ரீதியாக இந்தப் பாதையை முக்கியத்துவம் வாய்ந்ததாக ஆக்குகிறது. சிலிகுரி பாதை 14 மைல் அகலம் மட்டுமே கொண்டது. இந்தியாவின் வடகிழக்கு பகுதி மற்றும் நாட்டின் மீதமுள்ள பகுதிகளுக்கு இடையே பாலமாக இருக்கிறது. இந்திய சீனப்போரின் போது சீனா இந்தப்பாதையைக் கைப்பற்றி வடகிழக்கு இந்தியாவை இந்தியாவின் பிற‌ பகுதிகளில் இருந்து துண்டிக்க முயற்சி செய்தது.. முக்கியத்துவம் வாய்ந்த இந்தப்பகுதி இந்திய ராணுவம், அசாம் ரைபிள்ஸ், எல்லை பாதுகாப்புப் படை மற்றும் மேற்கு வங்காள காவல் துறை ஆகியவற்றால் கண்காணிக்கப்படுகிறது. சமீபகாலங்களில் இந்தப்பகுதி வங்காளதேச கிளர்ச்சியாளர்களும் நேபாள மாவோயிஸ்டுகளும் ஊடுருவும் இடமாகக் கருதப்படுகிறது. சட்டவிரோத போதை மற்றும் ஆயுதங்கள் போக்குவரத்து இந்த பகுதியில் நடைபெறுகிறது. 2004 ஆம் ஆண்டில் இந்தியா, நேபாளம், பூடான் மற்றும் வங்காளாதேசம் அனைத்தும் இணைந்து தடையற்ற வர்த்தகத்தை இப்பகுதியில் உருவாக்கும் சாத்தியத்தை ஆராய்ந்தனர்.

மேற்கோள்கள்
-----------

1. ↑  Partha S. Ghosh, "Cooperation and Conflict in South Asia", UPL, Dhaka,1989,p-43
2. ↑  "Siliguri corridor 'vulnerable', warns security expert." *DNA*. 22 July 2007. Accessed 30 May 2008.

இதையும் பார்க்க
---------------

சிலிகுரி
**இடிகரை வில்லீசுவரர் கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கோயம்புத்தூர் மாவட்டத்தில் இடிகரை என்னுமிடத்தில்அமைந்துள்ளது. முன்னர் இவ்வூர் இருகரை என்றழைக்கப்பட்டது.  கடல் மட்டத்திலிருந்து சுமார் 443 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°07'04.1"N, 76°58'14.4"E (அதாவது, 11.117813°N, 76.970661°E) ஆகும்.

இறைவன், இறைவி
-------------

இக்கோயிலின் மூலவராக வில்லீசுவரர் உள்ளார். இவர் வில்லீசுவர பரமுடையார் என்றும் அழைக்கப்படுகிறார். மூலவர் நெற்றியில் மூன்று கோடுகளுடன் காணப்படுகிறார். இறைவி வேதநாயகி ஆவார். வில்வம் இக்கோயிலின் தல மரமாகும். கோயிலின் தல தீர்த்தமாக கிணறு உள்ளது. சித்திரைப் பிறப்பு, ஆடி வெள்ளி, தை வெள்ளி, கந்த சஷ்டி, ஆருத்ரா தரிசனம், மகாசிவராத்திரி, பங்குனி சோமவாரம், திருவாதிரை, குருப்பெயர்ச்சி, சனிப்பெயர்ச்சி, கார்த்திகை உள்ளிட்ட பல விழாக்கள் நடைபெறுகின்றன.

அமைப்பு
-------

மூலவர் மீது ஆவணி 14, 15, 16 ஆகிய நாள்களில் சூரிய ஒளி விழுகிறது. இத்தல விநாயகர் சாந்த விநாயகர் ஆவார். 
மூலவருக்கு இடது புறம் இறைவி சன்னதி உள்ளது. பாலசுப்பிரமணியர் சன்னதி தனியாக உள்ளது. ஆல மரத்தின்கீழ் தட்சிணாமூர்த்தி உள்ளார். இக்கோயிலும், அருகிலுள்ள கோயில்பாளையம் காலகாலேசுவரர் கோயிலும், வடமதுரை விருந்தீசுவரர் கோயிலும் ஒரே நேர்கோட்டில் அமைந்துள்ளதாகக் கூறுவர்.

மேற்கோள்கள்
-----------

1. 1 2 3   அருள்மிகு வில்லீஸ்வரர் திருக்கோயில், தினமலர் கோயில்கள்
**ஐசோடோப்பு மின்வேதியியல்** (*Isotope electrochemistry*) என்பது மின்வேதியலுக்குள் அடங்கும் ஒரு பிரிவாகும். ஐசோடோப்புகளின் மின் வேதியியல் பிரிப்பு, சமவியல்புடைய பரிமாற்ற சமநிலை மாறிலிகளின் மின் வேதியியல் மதிப்பீடு, இயக்கவியல் ஐசோடோப்பு விளைவு, மின்வேதியியல் ஐசோடோப்பு உணரிகள் போன்ற தலைப்புகள் இப்பிரிவில் ஆராயப்படுகின்றன. 

இத்துறை ஆராய்ச்சிக்கு வாய்ப்பளிக்கும் வகையிலுள்ள ஒரு துறையாகும். அணுக்கருப் பொறியியல், கதிரியக்க வேதியியல், மின் வேதியியல் தொழில்நுட்பம், புவி வேதியியல், உணரிகள் மற்றும் கருவிகள் போன்ற கோட்பாடு மற்றும் நடைமுறை முக்கியத்துவம் வாய்ந்த பல களங்களுடன் இத்துறை மேம்பட்டு வருகிறது.

மேற்கோள்கள்
-----------

1. ↑  Rock, Peter A. (1975). "The Electrochemical Determination of Equilibrium Constants for Isotope-Exchange Reactions". *Isotopes and Chemical Principles*. ACS Symposium Series. **11**. பக். 131–162. doi:10.1021/bk-1975-0011.ch007. பன்னாட்டுத் தரப்புத்தக எண்:978-0-8412-0225-2.

புற இணைப்புகள்
--------------

* electrochemical investigation using isotopic effects
* electrochemical isotope separation
* electrochemical isotope cell
* ACS radioelectrochemistry
* electroplating isotope effects
* JES electrochemical pumping isotope effects
* electrochemical isotope fractionation
* 
* DOI.org
*
**ஐதரசன் எதிர்மின் அயனி** *(Hydrogen anion)* என்பது H− என்ற குறியீட்டைக் கொண்ட ஓர் எதிர்மின் அயனியாகும். ஐதரசன் அணுவின் எதிர்மின் சுமை கொண்ட அயனியான இது விண்மீன்களின் சுற்றுச்சூழலில் பகுதிப்பொருளாக உள்ளது. வேதியியலில் ஐதரசன் எதிர்மின் அயனியை ஐதரைடு என்பர். ஒரு புரோட்டானைக் கொண்டுள்ள உட்கருவைச் சுற்றி இரண்டு எலக்ட்ரான்கள் மின்னியக்கு விசையால் பிணைக்கப்பட்டு இந்த அயனி உருவாகியுள்ளது.

தோற்றம்
-------

சூரியனின் ஒளிமண்டலத்தில் ஐதரசன் எதிர்மின் அயனி ஒரு முக்கியமான வேதி இனமாகக் கருதப்படுகிறது. சூரியனின் ஆற்றலை 0.75–4.0 வீச்சு எலக்ட்ரான் வோல்ட்டு அளவிற்கு ஐதரசன் எதிர்மின் அயனி ஈர்த்துக் கொள்கிறது. இந்த அளவை அகச்சிகப்பு ஒளிக்கற்றை முதல் கட்புலனாகும் எல்லைவரையில் இந்த வீச்சை அறியமுடியும். (இராவ்1999, சீனுவாசன் 1999) புவியின் அயனமண்டலத்திலும் (இராவ்1999) ஐதரசன் எதிர்மின் அயனி தோன்றுகிறது. துகள் முடுக்கிகளாலும் இவற்றை உற்பத்தி செய்யமுடியும்.

அன்சு பெத்தி முதன்முதலில் ஐதரசன் எதிர்மின் அயனியின் இருப்பை 1929 ஆம் ஆண்டு கோட்பாடுகளின் படி நிருபித்தார்.(பெத்தி1929). H− தனித்தநிலையில் ஒரு நிலைப்புத் தன்மையற்ற அயனியாகும். ஏனெனில் இதில் கட்டுண்ட கிளர்வுநிலை ஏதுமில்லை என்று இறுதியாக 1977 ஆம் ஆண்டு இல் என்பவர் நிருபித்தார். இவருடைய முடிவுகள் துகள் முடுக்கிகள் மூலமாக பரிசோதனைக்கு உட்படுத்தப்பட்டு ஆய்வு செய்யப்பட்டன (பிரையாண்டு 1977)).
வேதியியலில் ஐதரைடு எதிர்மின் அயனி என்பது ஐதரசன் அயனியானது முறையாக ஆக்சிசனேற்ற நிலை −1 .என இருப்பதைக் குறிக்கிறது.

பொதுவாக ஐதரசன் பிற தனிமங்களுடன் சேர்ந்து உருவாகும் சேர்மங்கள் ஐதரைடுகள் எனப்படுகின்றன. இச்சேர்மங்களின் ஆக்சிசனேற்ற நிலை -1 ஆகவே இருக்கின்றது. இதுபோன்ற பெரும்பாலான சேர்மங்களில் ஐதரசனும் அதற்கு வெகு அருகில் உள்ள தனிமமும் சேர்கின்ற பிணைப்புகள் சகபிணைப்புகளாகக் கருதப்படுகின்றன. போரோ ஐதரைடு எதிர்மின் அயனியை (BH−) உதாரணமாகக் கூறலாம்.

இவற்றையும் காண்க
----------------

* நீரிய மின்மி

மேற்கோள்கள்
-----------

1. ↑  "Hydride - PubChem Public Chemical Database". *The PubChem Project*. USA: National Center for Biotechnology Information.
**இந்தியாவில் மாநில அரசுகள்** என்பன பட்டியலிடப்பட்ட 29 இந்திய மாநிலங்களை ஆட்சி செய்யும் அரசுகளாகும். ஒவ்வொரு மாநிலத்திலும் மக்களால் தேர்ந்தெடுக்கப்படும் கட்சியைச் சேர்ந்த அமைச்சரவை முதன்மை அமைச்சர் (பொதுவாக முதலமைச்சர்) ஒருவரால் தலைமையேற்று நடத்தப்படுகிறது. இவரே மாநில அரசில் அதிக அதிகாரம் பெற்றவராவார். இந்திய மாநிலங்களில் ஜம்மு காஷ்மீர் மாநிலத்திற்கு மட்டும் இந்திய அரசியலமைப்புச் சட்டம் சரத்து 370 ன் படி சிறப்பு அந்தஸ்து வழங்கப்பட்டுள்ளது( தற்போது அது நீக்கப்பட்டு விட்டது). இந்திய அரசியலமைப்பு சட்டம் அதிகாரங்களை மத்திய மாநிலங்களுக்கு இடையே பிரித்து வழங்குகிறது. இதில் ராணுவம், வெளியுறவு போன்ற துறைகளை மத்திய அரசும் சட்டம் ஒழுங்கு காவல் போன்ற பணிகளை மாநில அரசுகளும் மேற்கொள்கின்றன. மாநில அரசுகளுக்கு வருமான மூலங்களாக விற்பனை வரி, பத்திரப் பதிவு வருமானம் முதலியன ஒதுக்கப்பட்டுள்ளன.

அவைகள்
------

இந்தியாவின் ஆந்திரப் பிரதேசம், கர்நாடகா, மகாராஷ்டிரா, பீகார், உத்திரப்பிரதேசம் மற்றும் தெலுங்கானா ஆகிய ஆறு மாநிலங்களில் மட்டும் சட்டமன்றங்கள் கீழவை மற்றும் மேலவை என்ற இரட்டை அவைகள் ஆட்சியும் மற்றைய மாநிலங்களில் ஓரவை ஆட்சியும் நடைபெறுகின்றன.

அரசமைக்கப்படும் விதம்
---------------------

மாநில ஆளுனர், மாநில வாக்காளர்களின் மூலம் தேர்ந்தெடுக்கப்பட்டு பெரும்பான்மை பெற்ற கட்சியை ஆட்சியமைக்க அழைக்கிறார். அதனைத் தொடர்ந்து தலைமை அமைச்சர் அல்லது முதலமைச்சர் தலைமையில் அவருக்கு உதவியாக சில அமைச்சர்களும் உறுதிமொழி எடுத்து ஆட்சியமைக்கின்றனர்.

அதிகாரப் பகிர்வு
----------------

மத்திய அரசிற்கும் மாநிலங்களுக்கும் இடையேயான அதிகாரப் பகிர்வு தொடர்பாக ஆராய்ந்து குறைகள் களைவதற்காக சர்காரியா குழு அமைக்கப்பட்டு அக்குழுவின் பரிந்துரைகள் சில செயல்படுத்தப்பட்டன.

பட்டியலிடப்பட்ட இந்தியா மாநிலங்கள்
----------------------------------

மாநிலங்கள் மற்றும் ஒன்றியப் பகுதிகளை குறிக்கும் இந்திய வரைபடம். விவரங்கள் இடதுபுறம் பட்டியலிடப்பட்டுள்ளன.
1. ஆந்திரப் பிரதேசம்
2. அருணாச்சல் பிரதேசம்
3. அஸ்ஸாம்
4. பீகார்
5. சத்தீஸ்கர்
6. கோவா
7. குஜராத்
8. அரியானா
9. இமாசலப் பிரதேசம்
10. ஜம்மு காஷ்மீர்
11. ஜார்க்கண்ட்
12. கர்நாடகம்
13. கேரளம்
14. மத்தியப் பிரதேசம்
15. மகாராஷ்டிரம்
16. மணிப்பூர்
17. மேகாலயா
18. மிசோரம்
19. நாகாலாந்து
20. ஒரிஸா
21. பஞ்சாப்
22. ராஜஸ்தான்
23. சிக்கிம்
24. தமிழ் நாடு
25. திரிபுரா
26. உத்தரகண்ட்
27. உத்தரப் பிரதேசம்
28. மேற்கு வங்காளம்
**இந்திய மக்கள் முன்னேற்ற கட்சி**, தமிழ்த் திரைப்பட நடிகர் ரஜினிகாந்த் துவங்க இருந்த கட்சியின் ஒருங்கிணைப்பாளராக அறிவிக்கப்பட்டிருந்த அர்ஜுனமூர்த்தி இக்கட்சியின் தலைவர் ஆவார். இந்தகட்சி தொடங்கப்பட்டுள்ளதற்கு ரஜினிகாந்த் வாழ்த்து தெரிவித்துள்ளார். அர்ஜுனமூர்த்தி முன்னர் பாரதிய ஜனதா கட்சியின் அறிவுசார் பிரிவின் மாநிலத் தலைவராக இருந்தார். ரஜினிகாந்த் தனிக் கட்சி துவங்கும் திட்டத்தைக் கைவிட்ட நிலையில், அர்ஜுனமூர்த்தி இந்திய மக்கள் முன்னேற்றக் கட்சியை 27 பிப்ரவரி 2021 அன்று துவக்கியுள்ளார்.

கட்சியின் வாக்குறுதிகள்
-----------------------

இந்த ஆட்சிக்கு வந்தால் ஐந்து திட்டங்களை நடைமுறைப்படுத்த திட்டமிட்டுள்ளது. பள்ளி, கல்லூரி மாணவர்களுக்கு இலவச பேருந்து பயண அடையாள அட்டையுடன், இலவச பெட்ரோல் அடையாள அட்டை வழங்கப்படும். இக்கட்சி ஆட்சிக்கு வந்தால் முதலமைச்சர் உள்ளிட்ட நான்கு துணை முதலமைச்சர்கள் இருப்பார்கள். பத்தாம் வகுப்பிற்கு பிறகு படிப்பை கைவிட்ட மாணவர்களை மீண்டும் இலவசமாக தொழிற்கல்வி பயில பல்கலைக்கழகம் அமைக்கப்படும். கிராமங்கள் தோறும் கிராம வளர்ச்சி அலுவலரை நியமித்து கிராமிய பொருளாதராம் பெருக்கப்படும்.

2021 தேர்தலிலில்
----------------

ரோபோ சின்னத்தை கொண்டுள்ள இக்கட்சி 2021 தமிழ்நாடு சட்டமன்றத் தேர்தலில் போட்டியிடவில்லை என்று இக்கட்சியின் தலைவர் அர்ஜுனமூர்த்தி 17 மார்ச் 2021 அன்று தெரிவித்துள்ளார்.

மேற்கோள்கள்
-----------

1. ↑  Who is Arjuna Murthy, coordinator of Rajinikanth's political party
2. ↑  இந்திய மக்கள் முன்னேற்ற கட்சி
3. ↑  இந்திய மக்கள் முன்னேற்ற கட்சி, 2021 தமிழக சட்டமன்ற தேர்தல் எந்த தொகுதியிலும் போட்டியில்லை
**தென்திருப்பேரை கைலாசநாதர் கோயில்** என்பது திருநெல்வேலி மாவட்டத்தில் அமைந்துள்ள சிவாலயமாகும். இச்சிவாலயம் தமிழகத்தின் நவ கைலாயங்களுள் ஏழாவது தலமாகும். இத்தலத்தின் மூலவர் கைலாசநாதர் என்றும், அம்மன் அழகிய பொன்னம்மை என்றும் அழைக்கப்படுகின்றார்.

தலவரலாறு
--------

அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்களில் ஏழாவது மலர் கரை ஒதுங்கிய இடம் இத்தலமாகும்.

தல சிறப்பு
----------

* நவகைலாயத் தலங்களில் ஏழாவது தலம்
* நவக்கிரகங்களில் புதனுடையத் தலம்
* நவக்கிரகங்கள் சன்னதியில் சூரியன், சந்திரன், குருபகவான், சுக்கிரன் ஆகிய நால்வரும் குதிரை வாகனத்தில் உள்ளனர்.
* அம்மன் சன்னதியில் கொம்பு முளைத்த தேங்காய் உள்ளது.
* கால பைரவர் ஆறு கைகளில் ஆயுதம் ஏந்தியும், நாய் வாகனம் இல்லாமலும் காட்சி தருகிறார்.

ஆதாரங்கள்
---------

1. 1 2 3 4 5 6 7 8 9  "Kailasanathar Temple : Kailasanathar Kailasanathar Temple Details - Kailasanathar- Thenthiruperai - Tamilnadu Temple - கைலாசநாதர்".
**ஹரகுமார் தாகூர் (Hara Kumar Tagore)** (1798-1858) இவர், கொல்கத்தாவின் ஓர் முன்னணி நில உரிமையாளாரகவும், கொடையாளியாகவும் [[சமசுகிருதம்}சமசுகிருத]] அறிஞராகவும், எழுத்தாளாராகவும் மற்றும் இசைக்கலைஞராகவும் இருந்துள்ளார். இவர் தாகூர் குடும்பத்தைச் சேர்ந்த பாதுரியகட்டா கிளையைச் சேர்ந்தவர். 

கோபி மோகன் தாகூரின் மூத்த மகனான இவர், தனது தந்தையின் மறைவுக்குப் பிறகு பாதுரியகட்டா குடும்பத்திற்கு தலைமை தாங்கினார்.

பணிகள்
------

ஹரகுமார் தாகூர், இந்து வேதங்கள், சமசுகிருதம் மற்றும் ஆங்கிலம் ஆகியவற்றைக் கற்றார். இவர் விமர்சன ரீதியாக பாராட்டப்பட்ட புத்தகங்களைத் தொகுத்தார். *சப்தகல்பத்ரம்* என்ற நூலைத் தொகுப்பதில் இராதாகாந்த தேவ் என்பவருக்கு (1783–1867) உதவினார். 

### படைப்புகள்

மேலும், அரதத்வா-தீதி (1881), புராச்சரண-போதினி (1895) மற்றும் சிலா-சக்ரார்த்தபோதினி போன்ற நூல்கள்: இவரால் இயற்றப்பட்டது. சிலா-சக்ரார்த்தபோதினி என்பது பல்வேறு வகையான கற்களைக் கையாள்கிறது, அவை நாராயணனின் அடையாளமாக வணங்கப்படுகின்றன.  பல்வேறு தாந்த்ரீக சடங்குகள், குறிப்பாக காளி வழிபாடு தொடர்பான நடைமுறை விஷயங்களில் ஒரு கையேட்டையும் எழுதினார். 

### இசையமைப்பாளர்

சமசுகிருதத்தில் உதவித்தொகை பெற்ற ஒரு இசைக்கலைஞரான இவர் குறிப்பிடத்தக்க இசையமைப்பாளராகவும் இருந்தார்.

குடும்பம்
---------

இவர் பிரசன்னா குமாரின் மூத்த சகோதரர் ஆவார். ஹரா குமார் 1858இல் இறந்தார்; இவரது மூத்த மகன் மகாராஜா சர் ஜதிந்த்ரமோகன் தாகூர் அவர்களால், குடும்பத்தின் பாதுரியகட்டா கிளை கிளைத்து வளர்ந்தது.  இவருக்கு சௌரிந்திரமோகன் மற்றும் சௌதிந்திரமோகன் என்ற இரு மகன்களும் இருந்தனர்.

நினைவு
------

இவர் தனது தந்தையின் நினைவாக தனது சகோதரர் பிரசன்ன குமாருடன் முலிசோர் என்னுமிடத்தில் ஒரு கோவிலைக் கட்டினார்..  மேலும், கலை மற்றும் இசைக்காக இவர் தாராளமாக பணத்தை நன்கொடையாக வழங்கினார். 

இவர் புகழ்பெற்ற "எமரால்டு போவர்," என்றா ஒரு அழகான மாளிகையை கட்டியிருந்தார். இதை மேற்கு வங்க அரசு கையகப்படுத்தியது. இது இப்போது ரவீந்திர பாரதி பல்கலைக்கழகத்தின் ஒரு பகுதியாக உள்ளது.  

கொல்கத்தாவில் உள்ள ஒரு சதுக்கத்திற்கு ஹரகுமார் தாகூர் சதுக்கம் என்று பெயரிடப்பட்டுள்ளது

குறிப்புகள்
-----------

1. 1 2  The Golden Book of India: A Genealogical and Biographical Dictionary of the Ruling Princes, Chiefs, Nobles, and Other Personages, Titled Or Decorated, of the Indian Empire by Sir Roper Lethbridge, Publisher : Macmillan & Company, 1893 pp: 527
2. ↑  Sengupta, Subodh Chandra and Bose, Anjali, p. 611
3. ↑   *A handbook of West Bengal - Volume 2*. Sanghamitra Saha, International School of Dravidian Linguistics. 1998. பக். 667. .
4. ↑   *Sanskrit Culture Of Bengal by Sures Chandra Banerji*. Sharada Publishing House. 2004. பக். 116. .
5. ↑   *Musicians of India: Past and Present : Gharanas of Hindustani Music and Genealogies*. Amala Dāśaśarmā Naya Prokash. 1993. .
6. ↑   *The Modern History of the Indian Chiefs, Rajas, Zamindars, & C: The native ... By Lokanātha Ghosha*. 1881. .
7. ↑
8. ↑  "Hara kumar Tagore, the poet's uncle, built a mansion called the Emerald Bower, and this building and its park-lands, later acquired by the Government of West Bengal, finally became a complex of academic institutions among which this University has the central and larger share". 12 March 2014 அன்று மூலம் பரணிடப்பட்டது. 12 March 2014 அன்று பார்க்கப்பட்டது.
### அறிமுகம்

31 E இலக்கம் உடைய **தென்னமரவடி கிராம அலுவலர் பிரிவு** (*Thennamaravady*) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும்.

### தென்னவன்மரவடி வரலாறு

பாண்டிய மன்னனுடைய மரக்கலங்கள் வந்து கிழக்கு கரையில் கட்டப்பட்ட இடம் தென்னவன் மரவடி என்று அழைக்கப்பட்டது. பிற்காலத்தில் தென்னமரவடி என்று பெயர் மாற்றம் பெற்றுள்ளது. குமுழமுனை பிரதேசத்தில் கட்டப்படும் யானைகள் செம்மலை குடாவின் ஊடாகவும், தென்னமரவடி ஊடாகவும் தென்னிந்தியாவிற்கு கொண்டுசெல்லப்பட்டுள்ளன.

தென்னமரவடியில் ஒரு புராதன இராஜதானி இருந்துள்ளது. தென்னிந்தியாவில் பிரபலமான வைத்தியர்கள், பிராமணர்கள் மற்றும் பல குலத்தவர்கள் இங்கு குடியேற்றப்பட்டதாக தெரிவிக்கப்படுகின்றது. அவர்களுடைய பரம்பரையினர் வேறு இடங்களுக்கு அனுப்பப்பட்டுள்ளனர். இவர்கள் முள்ளியவளை, கணுக்கேணி, குமுழமுனை ஆகிய இடங்களில் வாழ்ந்ததாக தெரிவிக்கப்படுகின்றது. குமுழமுனைக்கு அடுத்திருக்கும் கரடிப்பூவல் என்ற கிராமத்தில் இருந்த வைத்திய பரம்பரையினர் தஞ்சாவுர், மற்றும் வேதாரணியம் ஆகிய இடங்களில் இருந்து வந்து குடியேறியதாக பரம்பரைக் குறிப்புக்கள் கூறுகின்றன.

### உசாத்துணைகள்

1. திருகோணமலை மாவட்டப் புள்ளிவிபரம், திருகோணமலை அரச அலுவலகம் (கச்சேரி) 2006. (ஆங்கில மொழியில்)

| **குச்சவெளி பிரதேச செயலாளர் பிரிவு கிராம அலுவலர் பிரிவுகள்** |
| --- |
| இக்பால் நகர் | இரணைக்கேணி | இறக்கண்டி | கள்ளம்பத்தை | காசிம்நகர் | கட்டுக்குளம் | குச்சவெளி | கும்புறுப்பிட்டி மேற்கு | கும்புறுப்பிட்டி கிழக்கு | கும்புறுப்பிட்டி வடக்கு | கோபாலபுரம் | செந்தூர் | திரியாய் | தென்னமரவடி | நிலாவெளி | புல்மோட்டை - 1 | புல்மோட்டை - 2 | புல்மோட்டை - 3 | புல்மோட்டை - 4 | பெரியகுளம் | வாழையூத்து | வீரஞ்சோலை | வேலூர் | ஜெயாநகர்* பா
* உ
* தொ
 |


1. ↑  சிலம்போசை-2015
**ராஜேந்திர குமாரி பாஜ்பாய்** (Rajendra Kumari Bajpai)(8 பிப்ரவரி 1925 - 17 ஜூலை 1999) ஒரு இந்திய தேசிய காங்கிரஸ் அரசியல்வாதியும், முன்னாள் மத்திய அமைச்சரும் மற்றும் பாண்டிச்சேரியின் முன்னாள் துணைநிலை ஆளுநரும் ஆவார். 1980, 1984 மற்றும் 1989 ஆம் ஆண்டுகளில் சீதாபூர் மக்களவைத் தொகுதியிலிருந்து மூன்று முறை மக்களவைக்குத் தேர்ந்தெடுக்கப்பட்டார். முன்னாள் பிரதமர் இந்திரா காந்தியின் நெருங்கிய நம்பிக்கைக்குரிய நண்பருமாவார்.

ஆரம்பகால வாழ்க்கை மற்றும் குடும்பம்
-----------------------------------

இவர் 1925 ஆம் ஆண்டு பிப்ரவரி 8 ஆம் நாள் பீகார் மாநிலத்தில், பாகல்பூர் மாவட்டத்தின் லாலுச்சாக் என்ற இடத்தில் பண்டிட் எஸ். கே. மிஸ்ராவிற்கு மகளாய் பிறந்தார். இரவிசங்கர் சுக்லாவின் பேத்தியும் மற்றும் ஷியாமா சரண் சுக்லாவின் மருமகளும் ஆவார். ராஜேந்திர குமாரி பாஜ்பாய் பள்ளிப் படிப்பிற்குப் பிறகு அவர் அலகாபாத் பல்கலைக்கழகத்திலிருந்து முதுகலை மற்றும் முனைவர் பட்டங்களைப் பெற்றார்.இவர் 1947 ஆம் ஆண்டில் ஆசிரியராகப் பணிபுரிந்த டி.என். பாஜ்பாயை மணந்தார். இவர் 1942 ஆம் ஆண்டு வெள்ளையனே வெளியேறு இயக்கத்தில் பங்கேற்றார். இத்தம்பதியருக்கு ஒரு மகன் அசோக் பாஜ்பாய் என்ற மகனும் மனிஷா திவேதி என்ற மகளும் இருந்தனர்.

தொழில்
------

அவர் 1962 முதல் 77 வரை உத்தரபிரதேச சட்டமன்றத்தில் உறுப்பினராக இருந்தார்; உத்தரப்பிரதேச காங்கிரஸ் கமிட்டி தலைவராகவும், முன்னாள் பிரதமரின் இந்திரா காந்தி நெருங்கிய, நம்பிக்கைக்குரிய நண்பராகவும் இருந்தார்.  உத்தரப்பிரதேச அமைச்சரவையில் 1970 முதல் 1977 வரை பல்வேறு அமைச்சரவைப் பொறுப்புகளை நிர்வகித்தார். இறுதியில் அவர் உத்தரப்பிரதேச அமைச்சரவையில் (1970-77) பல்வேறு அமைச்சகங்களை நடத்தினார்.  அதன்பிறகு, 1980, 1984 மற்றும் 1989 ஆம் ஆண்டுகளில் சீதாபூரிலிருந்து தொடர்ச்சியாக மூன்று முறை மக்களவைக்கு தேர்ந்தெடுக்கப்பட்டார்.  இவர் இராஜீவ் காந்தி பிரதமராக இருந்த ஆட்சிக்கலத்தில், சமூக நல அமைச்சின் (1984–86) சுயாதீன பொறுப்பில் மாநில அமைச்சராகவும், தொழிலாளர் மற்றும் வேலைவாய்ப்புத்துறை மாநில அமைச்சராகவும் (1987-89) பணியாற்றினார்.இவர் பாண்டிச்சேரியின் துணை நிலை ஆளுநராக 2 மே 1995 முதல் 22 ஏப்ரல் 1998 வரை நியமிக்கப்பட்டார்.

சிறுநீரகம் தொடர்பான நீண்டகால நோயால் இவர் 1999 ஆம் ஆண்டு சூலை 17 அன்று அலகாபாத்தில் இறந்தார். அவர் இறக்கும் போது, ​​அவரது மகன் அசோக் பாஜ்பாய் மாவட்ட காங்கிரஸ் கமிட்டியின் தலைவராக இருந்தார். அதே நேரத்தில் இவரது மருமகள் டாக்டர் ரஞ்சனா பாஜ்பாய் உத்தரபிரதேசத்தின் மகிளா காங்கிரசின் தலைவராய் இருந்தார்.

மேற்கோள்கள்
-----------



1. ↑  "Rajendra Kumari Bajpai". S9 Biography. 5 November 2013 அன்று மூலம் பரணிடப்பட்டது. 22 December 2012 அன்று பார்க்கப்பட்டது.
2. 1 2 3 4  "9th Lok Sabha: Members Bioprofile". Lok Sabha Official website. 3 நவம்பர் 2013 அன்று மூலம் பரணிடப்பட்டது.
3. ↑  "It's family first for UP parties in poll battle". India Today. 14 January 2012.
4. 1 2  "Rajendra Kumari Bajpai is dead". Rediff News. 17 July 1999. .
5. ↑  "Worldwide Guide to Women in Leadership". guide2womenleaders. 22 December 2012 அன்று பார்க்கப்பட்டது.
6. ↑  Pondicherry Legislative Assembly
7. ↑  "Bajpai dead". 18 July 1999. Archived from the original on 22 டிசம்பர் 2004. .
கட்டிடம் in இந்தியாவார்ப்புரு:SHORTDESC:கட்டிடம் in இந்தியா
**ஹயாத் ரீஜென்சி கொல்கத்தா** (*Hyatt Regency Kolkata*) (ஹயாத் ஆட்சியாண்மை), ஒரு ஐந்து நட்சத்திர மதிப்பு உணவு விடுதி ஆகும். இது இந்தியாவின் கொல்கத்தாவில் அமைந்துள்ளது.. இந்த விடுதி நகரத்தின் பிற பாகங்களுடன் இணைந்துள்ளது, அத்துடன் இந்த இங்கிருந்து நேதாஜி சுபாஷ் சந்திர போஸ் பன்னாட்டு/உள்நாட்டு விமான நிலையம் மற்றும் ஹவுரா தொடருந்து நிலையம் ஆகியவை 11 கிலோ மீட்டர் (6.83 மைல்) தொலைவில் அமைந்துள்ளது. இது கொல்கத்தாவில் சுமார் 6.5 ஏக்கர் பரப்பளவினைக் கொண்டு பரந்துவிரிந்துள்ளது. இந்த விடுதியில் 233 அறைகள் மற்றும் 13 அறைத்தொகுதிகள், சிறப்புமிக்க உணவகங்கள், உடற்பயிற்சி நிலையத்துடன் கூடிய ஸ்பா, ஸ்குவாஷ் மற்றும் டென்னிசு விளையாடும் இடம், நீச்சல் குளம் ஆகியவை அமைந்துள்ளன.

வரலாறு
------

இந்த ஹோட்டல் ஆகஸ்ட் 10, 2002 இல் திறக்கப்பட்டது. உப்பு ஏரி நகரம் என்று அழைக்கப்படும் பிதான்னகரத்தில் முதன் முதலாகத் தொடங்கப்பட்ட ஐந்து நட்சத்திர ஹோட்டல் இதுவாகும்.கொல்கத்தாவின் தலைநகரில் உள்ள மக்கள் தொகையினை சரிசெய்யும் வகையில் பிதான்னகரம் 1958 மற்றும் 1965 ஆம் ஆண்டுகளில் மேம்படுத்தப்பட்டது. 

கிழக்கு நகரச் சாலையின் முக்கியப் பகுதியில் இந்த ஹோட்டல் அமைந்துள்ளதால், கொல்கத்தாவின் கிழக்குப் பகுதியினை, உப்பு ஏரி நகரத்துடனும், கொல்கத்தாவின் வடகிழக்குப் பகுதியினை தெற்குப் பகுதியுடனும் இந்த ஹோட்டல் இணைக்கிறது.

இருப்பிடம்
----------

விடுதியில் இருந்து ஷாஹீத் மினார் சுமார் 7 கிலோ மீட்டர் தொலைவிலும், பிர்லா வான்கோள்கள் அருங்காட்சியகம் சுமார் 10 கிலோ மீட்டர் தொலைவிலும் அமைந்துள்ளது. இவை தவிர பிரபலமிக்க ஹவுரா பாலம், அலிப்பூர் விலங்கியல் பூங்கா மற்றும் காலிகட் ஆகியவை அருகில் உள்ள சுற்றுலாத்தலங்கள் ஆகும்.

போக்குவரத்து வசதிகள்
--------------------

விடுதியில் இருந்து அருகில் அமைந்துள்ள போக்குவரத்து வசதிகள் பின்வருமாறு: 

* நேதாஜி சுபாஷ் சந்திரபோஸ் சர்வதேச விமான நிலையம் : 13 கிலோ மீட்டர் (தோராயமாக)
* ஹவுரா ரயில் நிலையம் : 7 கிலோ மீட்டர் (தோராயமாக)

விருதுகள் மற்றும் சிறப்புகள்
----------------------------

* டைம்ஸ் ஆஃப் இந்தியா மற்றும் நைட்லைஃப் விருதுகள் – கொல்கத்தா 2012
* கிங்க்ஃபிஷர் எக்ப்ளோசிட்டி கிரே ஃபுட் கைடு – கொல்கத்தா 2012
* டெலெகிராப் ஃபுட் கைடு விருது 2012
* டிரிபட்வைசர் செர்டிஃபிகேட் ஆஃப் எக்செலன்ஸ் விருது 2012

மேற்கோள்கள்
-----------

1. ↑  January 14, 2014 The Venue: Hyatt Regency Kolkata, ASSICON India
2. ↑  August 08, 2002 Hyatt Regency enters Kolkata பரணிடப்பட்டது 2012-08-23 at the வந்தவழி இயந்திரம், The Hindu
3. ↑  "Hyatt Regency Kolkata Hotel Location". cleartrip.com. 2015-09-03 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஹயாத் ரீஜென்சி கொல்கத்தா***   
என்பதின் ஊடகங்கள் உள்ளன. 

* Guchhi பரணிடப்பட்டது 2015-04-18 at the வந்தவழி இயந்திரம்
* La Cucina பரணிடப்பட்டது 2015-05-02 at the வந்தவழி இயந்திரம்
* Waterside Café பரணிடப்பட்டது 2015-05-02 at the வந்தவழி இயந்திரம்
**கூட்டல்-நீக்கல் வினை** *(Addition-elimination reaction)* என்பது வேதியியலில் நிகழும் இரண்டு-நிலை வினைச் செயல்முறையாகும். ஒரு கூட்டு வினையும் அதைத் தொடர்ந்து நீக்கல் வினையும் இவ்விரு நிலைகளில் நிகழ்கின்றன. இரண்டு நிலை வினைகளும் முடிந்த பின்னர் இறுதியில் ஒட்டுமொத்தமாக இவ்வினை ஒரு பதிலீட்டு வினையாக முடிகிறது. மேலும் இவ்வினையின் பொதுவான வினைவழிமுறை மின்னணு அசைல் பதிலீட்டு வினையுடன் ஒத்திருக்கிறது. பெரும்பாலும் எசுத்தர்கள், அமைடுகள் மற்றும் இவற்றுடன் தொடர்புடைய கட்டமைப்புகளில் இவ்வினை காணப்படுகிறது .

கார்பனைல்களுடன் அமீன்கள் வினைபுரிந்து இமீன்கள் உருவாகும் ஆல்கைலிமினோ–டி-ஆக்சோ- இரு பதிலீட்டு வினை மற்றொரு பொதுவான வகை கூட்டல்-நீக்கல் வினையாகும். இதே ஒத்தவரிசையில் மாற்று அமீன் வினைபடு பொருள்களுடன் இடை மாற்று இமீன்கள் ஈடுபடும் வினையும் இதற்கு உதாரணமாகும். 
நைட்ரைல்கள் நீராற்பகுப்பு வினைக்கு உட்பட்டு கார்பாக்சிலிக் அமிலங்கள் தோன்றும் வினையும் ஒரு வகையான கூட்டல்-நீக்கல் வினை வடிவமாகும்.

மேற்கோள்கள்
-----------

1. ↑  *Reaction-Map of Organic Chemistry* Murov, Steven. J. Chem. Educ. **2007**, 84, 1224 Abstract
**உலுதாக்** ( Uludağ ), என்பது துருக்கியின் பர்சா மாகாணத்தில் (பண்டைய மைசியன் அல்லது பித்தினியன் ஒலிம்பசு பகுதி) 2,543 மீ (8,343 அடி) உயரத்தில் உள்ள ஒரு மலையாகும். துருக்கிய மொழியில், *உலுதாக்* என்றால் "பெரிய மலை" எனப் பொருள். பண்டைய காலங்களில், இது பித்தினியாவின் தெற்கு விளிம்பு வரை நீண்டிருந்தது. இது கிரேக்கத்தில் ஒலிம்போசு என்றும் லத்தீன் மொழியில் ஒலிம்பசு என்றும் அறியப்பட்டது. மேற்கு முனை மைசியன் ஒலிம்பசு என்றும் கிழக்கு பித்தினியன் ஒலிம்பசு  மேலும், பர்சா நகர மலைக்கு அருகில் இருந்த இடத்தில் இருந்து "புருசா ஆட் ஒலிம்பம்" என்று அறியப்பட்டது.  இடைக்காலம் முழுவதும், இது துறவிகள் மற்றும் மடாலயங்களைக் கொண்டிருந்தது.கிழக்கத்திய கிறித்தவத்தின் மிகப் பெரிய துறவிகளில் ஒருவரான பைசாந்தியத் துறவியான புனித யோனிசியசு இந்த மலையில் துறவியாக வாழ்ந்தார்.

உலுதாக் மலையானது மர்மரா பிராந்தியத்தின் மிக உயரமான மலையாகும். இதன் மிக உயர்ந்த சிகரமான கார்டெல்தெப் 2,543 மீ (8,343 அடி) இல் அமைந்துள்ளது. வடக்கே ஏராளமான உயரமான பீடபூமிகள் உள்ளன. மலையுச்சிக்கு அருகில் கைவிடப்பட்ட வால்ப்ராம் கனிமச் சுரங்கம் உள்ளது. 1974ல் 60 மில்லியன் அமெரிக்க டாலர்கள் செலவில் கட்டப்பட்ட சுரங்கமும் ஒருங்கிணைந்த ஆலையும் அதிக உற்பத்திச் செலவு காரணமாக 1989ல் மூடப்பட்டன. இப்பகுதி பனிச்சறுக்கு போன்ற குளிர்கால விளையாட்டுகளுக்கான பிரபலமான மையமாகவும், வளமான தாவரங்கள் மற்றும் விலங்கினங்களின் தேசியப் பூங்காவும் உள்ளது. மலையேற்றம் மற்றும் முகாம் போன்ற கோடைகால நடவடிக்கைகளும் பிரபலமாக உள்ளன.

 மலையுச்சியில் இருந்து உலுதாக்கின் காட்சி
 உலுதாக் மலையில் பனிச்சறுக்கு (பிப்ரவரி 2007 புகைப்படம்)

சான்றுகள்
---------

1. 1 2  Turkey – Ultra page peaklist.org. Retrieved 14 October 2011.
2. ↑  Charles Anthon, *A Classical Dictionary*, Harper, 1869, p. 1135
3. ↑  Charles Anthon, *A Classical Dictionary*, Harper, 1869, p. 1135
4. ↑  Andre Vauchez et al. *Encyclopedia of the Middle Ages*, Routledge, 2000, p. 1046

வெளி இணைப்புகள்
---------------

விக்கிமீடியா பொதுவகத்தில்,  
 ***உலுதாக்***   
என்பதின் ஊடகங்கள் உள்ளன. 

* Slope and elevation information for Uludağ பரணிடப்பட்டது 2016-04-07 at the வந்தவழி இயந்திரம்
* Uludağ Photographs
* Uludağ Ski Center Plan
* All About Turkey
* "Uludag Tepe" on Peakbagger
**கூட்டு மதிநுட்பம்** என்பது பல முக வரையறைகளைக் கொண்டது. மாசாச்சூசெட்சு தொழில்நுட்ப பல்கலைக்கழகத்தின் கூட்டு மதிநுட்ப ஆய்வுப் பிரிவு கூட்டு மதிநுட்பத்தை பின்வருமாறு வரையறை செய்கிறது. கூட்டு என்றால் நபர்கள், கணினிகள், அமைப்புகள் எனப் பல்வேறு கூறுகள் சேர்ந்த ஒரு குழு. மதிநுட்பம் என்பது அந்தக் குழுவின் கூட்டுச் செயற்பாடுகள் உணர்தல், கற்றல், முடிவெடுத்தல், சிக்கல் தீர்த்தல் போன்ற பண்பியல்புகளைக் கொண்டிருத்தல் ஆகும்.

சமூகத்தின் பல செயல்பாடுகள் கூட்டு மதிநுட்பத்தில்தான் தங்கி இருக்கின்றன. கட்டிடம் கட்டுவது, திரைப்படம் தயாரிப்பது, நாட்டை நிர்வாகிப்பது போன்ற செயல்பாடுகள் கூட்டு மதிநுட்பத்தின் மூலமே சாத்தியமாகின்றன. சமூகத் தளத்தில் கூட்டு மதிநுட்பம் தானாக உருவாகுவதாகவோ அல்லது இயங்குவதாக கருத முடியாது. மனிதர்கள் கூட்டாக இணைந்து ஒரு குறிக்கோளுக்காக கூட்டு மதிநுட்பத்தை ஆக்கி, சமூகமாக பராமரித்து, விரிவாக்கி, பயன்பெறுகின்றார்கள். ஒரு கூட்டு மதிநுட்பத்தை சார்ந்த சமூகம் தேக்கமடையும் பொழுது அல்லது கலையும் பொழுது அந்த கூட்டு மதிநுட்பமும் அழிந்துபோகும். எடுத்துக்காட்டாக முன்னர் சிறப்புற்றிருந்து பின்னர் அழிந்த நாகரீகங்ளைச் சுட்டலாம்.

இவற்றையும் பார்க்க
------------------

* en:Collective intelligence
* en:Collaborative intelligence
* en:Co-intelligence
* en:Swarm Intelligence
* en:Collaborative software and en:Wikis
* en:Recommendation system
**பல்லார்பூர்** (**Ballarpur**) (*பழைய பெயர்:பலார்ஷா*) இந்தியாவின் மகாராட்டிரா மாநிலத்தின் கிழக்கில் விதர்பா பகுதியில் உள்ள சந்திரபூர் மாவட்டத்தில் அமைந்த நகரம் ஆகும்.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின்படி, 18.5 சதுர கிலோ மீட்டர் பரப்பளவும், 32 வார்டுகளும், 19,596 குடும்பங்களைக் கொண்ட பல்லார்பூர் நகரத்தின் மொத்த மக்கள் தொகை 89,452 ஆகும். மக்கள் தொகையில் ஆண்கள் 45877 மற்றும் பெண்கள் 43,575 உள்ளனர். பாலின விகிதம் 1000 ஆண்களுக்கு 950 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 10.08% ஆகும். சராசரி எழுத்தறிவு 78.39% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 26,026 மற்றும் 6,497 ஆகவுள்ளனர். இதன் மக்கள் தொகையில் இந்துக்கள் 64.47%, இசுலாமியர்கள் 12.69%, பௌத்தர்கள் 19.55%, கிறித்துவர்கள் 1.64%, சீக்கியர்கள் 1.36% மற்றும் பிறர் 0.28% ஆக உள்ளனர். சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் பேர் வீதம் வாழ்கின்றனர்.

போக்குவரத்து
------------

முதன்மைக் கட்டுரை: பல்ஹர்சா சந்திப்பு தொடருந்து நிலையம்
பல்லார்பூர் நகரத்தில் உள்ள பல்ஹர்சா சந்திப்பு தொடருந்து நிலையம் நாக்பூர், புனே மற்றும் மும்பை நகரங்களுடன் இணைக்கிறது.
மாநில நெடுஞ்சாலை எண் 264, பல்லார்பூர் நகரத்தை நாக்பூருடன் இணைக்கிறது.

பொருளாதாரம்
-----------

மேற்கு நிலக்கரி வயல்கள் நிறுவனத்தின் நிலக்கரி சுரங்கங்கள் பெல்லார்பூர் நகரத்தைச் சுற்றிலும் உள்ளது. மூங்கில் காடுகள் இந்நகரத்தைச் சுற்றியுள்ளதால், பல்லார்பூரில் காகித தொழிற்சாலைகள் உள்ளது.

மேற்கோள்கள்
-----------

1. ↑  Ballarpur City Population 2011 – Chandrapur District
2. ↑  Ballarpur Population, Religion, Caste, Working Data Chandrapur, Maharashtra - Census 2011
3. ↑  "Ballarpur Industries Limited (BILT)". Avantha. 3 December 2013 அன்று மூலம் பரணிடப்பட்டது. 27 November 2013 அன்று பார்க்கப்பட்டது.
**பல்லினவைரம்** *(Heterodiamond)* என்பது போரான், கார்பன், நைட்ரசன் தனிமங்களால் ஆக்கப்பட்ட ஒரு மீக்கடின வேதிப்பொருளாகும். உயர் வெப்பநிலை, உயர் அழுத்தத்தில் இப்பொருள் உருவாகிறது. உதாரணமாக வெடிக்ககூடிய அதிர்ச்சி அலைகள் வைரமும் கனசதுர போரான் நைட்ரைடும் கலந்த கலவையின் மீது செலுத்தப்படுகின்றன. பல்லின வைரம் என்பது நானோ-படிகங்களுடன் உறைந்த ஒரு பல்படிகப் பொருளாகும். மற்றும் இதன் நுண்தூள் வடிவம் ஆழ்ந்த கருநீலம் தோய்ந்து காணப்படுகிறது. பல்லினவைரம் வைரத்தைப் போன்ற கடினத்தன்மையும் கனசதுர போரான் நைட்ரைடு போல சிறந்த வெப்பத்தடைப் பொருளாகவும் செயல்படுகிறது. கார்பன் மற்றும் பல்லின அணுக்களுக்கு இடையில் உள்ள sp3 σ- பிணைப்புகள் வைரத்தின் கட்டமைப்பில் இடம்பெற்றுள்ளமை இச்சிறப்புப் பண்புகளுக்கு காரணமாகின்றன. 

கனசதுர BC2N சேர்மத்தை கிராபைட்டு போன்ற BC2N சேர்மத்திலிருந்து தயாரிக்க முடியும். இதற்கு 18 கிகாபைட்டு அழுத்தமும் 2200 கெல்வினுக்கு மேற்பட்ட வெப்பநிலையும் தேவைப்படும். கனசதுர போரான்கார்பைடுநைட்ரைடின் பருமக்குணகம் 282 கிகாபாசுக்கல் ஆகும். திண்மங்கள் அனைத்திலும் இதுவே அதிகபட்ச பருமக் குணகமாகும். வைரம் மற்றும் கனசதுர போரான்நைட்ரைடின் பருமக்குணகம் மட்டுமே இதைவிட அதிகமாகும். கனசதுர-போரான் நைட்ரைடு ஒற்றைப்படிகங்களின் கடினத்தன்மை கனசதுர-போரான்கார்பைடுநைட்ரைடின் கடினத்தன்மையை காட்டிலும் அதிகமாகும்.

இதையும் காண்க
-------------

* போரான் நைட்ரைடு

மேற்கோள்கள்
-----------

1. ↑  Komatsu, T.; Samedima, M.; Awano, T.; Kakadate, Y.; Fujiwara, S. (1999). "Creation of Superhard B–C–N Heterodiamond Using an Advanced Shock Wave Compression Technology". *Journal of Materials Processing Technology* **85** (1–3): 69–73. doi:10.1016/S0924-0136(98)00263-5.
2. ↑  Solozhenko, V. L.; Andrault, D.; Fiquet, G.; Mezouar, M.; Rubie, D. C. (2001). "Synthesis of Superhard Cubic BC2N". *Applied Physics Letters* **78** (10): 1385–1387. doi:10.1063/1.1337623. Bibcode: 2001ApPhL..78.1385S.
**க. கலாமோகன்** (பி.1960) ஒரு தமிழ் எழுத்தாளர். இலங்கையில் யாழ்ப்பாணத்தைப் பிறப்பிடமாகக் கொண்டவர். புலம்பெயர்ந்து பிரான்சில் வாழ்கிறார். கவிதை, சிறுகதை, நாடகம், மொழிபெயர்ப்பு ஆகியவற்றில் தனது ஆளுமையைச் செலுத்தி வருகிறார்.

இவரது கவிதைகள் டேனிசு மொழியில் மொழிபெயர்க்கப்பட்டு வெளிவந்துள்ளன.

இலக்கியப் பங்களிப்பு
--------------------

கே.எல்.நேசமித்திரன் என்ற புனைபெயரிலும் எழுதியவர். புலம்பெயர முன்னர் கொழும்பில் பத்திரிகையாளராகப் பணியாற்றிவர். 1983 இல் இருந்து பிரான்சில் புலம்பெயர்ந்து வாழ்கிறார். 

பிரஞ்சுமொழியில் புலமையுடையவர். இவரின் சில கோட்டோவியங்கள் புகலிட இதழ்களில் வெளிவந்துள்ளன. **எக்ஸில்** சஞ்சிகையில் இவரின் பல கதைகள் வந்துள்ளன. அதே இதழில் பிரஞ்சுக் கவிதைகள் சிலவும் உள்ளன.

வெளிவந்த நூல்கள்
----------------

* **ET DEMAIN** (பிரஞ்சு மொழியிலான கவிதைத் தொகுப்பு)
* **நிஷ்டை** (சிறுகதைகள்)1999, எக்ஸில் வெளியீடு.
* **வீடும் வீதியும்** (நாடகநூல்)
* **ஜெயந்தீசன் கதைகள்** (கதைகள்)2003, மித்ர வெளியீடு.

மேற்கோள்கள்
-----------

1. ↑  "புலம்பெயர்ந்த ஈழத்தமிழரின் உலகளாவிய இலக்கியத் தேடல்". 2016-03-05 அன்று மூலம் பரணிடப்பட்டது. 2015-07-25 அன்று பார்க்கப்பட்டது.

2. [பிரிந்து சென்ற இறகில் அலையும் ‘மொந்தாஜ்’ கலைஞன் : க.கலாமோகன்/ - அனோஜன் பாலகிருஷ்ணன்]

3. [கலாமோகனின் கதைகள் திறனாய்வு -சு.குணேஸ்வரன் /]
**உலோக ரப்பர்** (*metal rubber*) என்பது உலோகம், ரப்பர் இரண்டும் கலந்த கலவையில் உருவான புதிய தயாரிப்பு. இதை "ஸ்மார்ட் ஸ்கின்" (*smart skin*) என்று அழைக்கிறார்கள். மெல்லிய தோல் போன்று இருக்கும் இந்த உலோக ரப்பர் வெகுஜால வேலைகளை செய்யுமாம்.

ஒரு சிறு மில்லிமீட்டர் தடிமன் அளவிலான இந்த உலோக ரப்பர் பளபளப்பான காகிதம் போன்ற தோற்றம் கொண்டது. இதை சுருட்டலாம், மடக்கலாம், இரண்டாக மடித்து பைக்குள் வைத்துக்கொள்ளலாம். சுமார் 200 பாகை செண்டிகிரேடு வெப்ப அளவுகொண்ட நெருப்பில் அல்லது கொதிக்கும் நீரில் போடலாம். அதன்மீது பெட்ரோல் தீ வைக்கலாம். தனது இயல்புநிலையை இழக்காது; கருகாது; உருகாது; உடையாது. அதே நேரத்தில் மின்சார கடத்தியாகவும் செயல்படக்கூடியது.

தீயில் கருகும்பொருள் அல்லது பல துண்டுகளாக மடக்கப்படும் பொருள் மின்கடத்தியாக இருக்கமுடியாது. மாறாக இந்த உலோக ரப்பர் மின்சாரத்தைக்கடத்தும் தன்மையைக்கொண்டுள்ளது. அற்புதமான சக்திகள் நிறைந்த இந்த இரப்பர் செயற்கைத்தசைகள், இறக்கை விமானம், ஆடைகள், கணினி பாகங்கள் போன்றவை செய்யும் நவீன தொழில்நுட்பத்தில் பயன்படுகிறது. அபாயகரமான பணிகளில் ஈடுபடும் எந்திர மனிதனை தயாரிக்கமுடியும். கம்ப்யூட்டர் மற்றும் எலக்ட்ரானிக் பொருட்களை சிறிய அளவில், குறைந்த எடையில் தயாரிக்கமுடியும்.

ஆனால் உலோக இரப்பர் தயாரிக்கும் பணி மிகவும் கடுமையானது. இந்தப்பணியை பெரும்பாலும் ரோபாட்டுகள்தான் செய்கின்றன. நேர் மின்னூட்டம் செய்யப்பட்ட உலோகத்தின் அயனிகலவை, எதிர் மின்னூட்டம் செய்யப்பட்ட எலாஸ்டிக் பாலிமர் கலவை இவற்றுடன் அச்சாக கண்ணாடி தகட்டினையும் பயன்படுத்துகிறார்கள்.

உசாத்துணை
---------

* உலோக ரப்பர், கலைக்கதிர் (கீற்று இனையத்தளத்தில்)

வெளி இணைப்புகள்
---------------

* உலோக ரப்பர்
1901 இல் ஸ்த்ரூவ
**குசுத்தாவ் வில்கெல்ம் லூத்விக் ஸ்த்ரூவ** ('*Gustav Wilhelm Ludwig Struve*, நவம்பர் 1, 1858 – நவம்பர் 4, 1920) என்பவர் உருசிய வானியலாளர் ஆவார். உருசிய மொழியில் இவர் **லியூத்விக் ஒத்தோவிச் ஸ்த்ரூவ** (*Людвиг Оттович Струве*) அல்லது **லியூத்விக் ஒத்தனோவிச் ஸ்த்ரூவ** (*Людвиг Оттонович Струве*) என்றும் அழைக்கப்படுகிறார்.

இளமைக்காலமும் கல்வியும்
-----------------------

லூத்விக் ஸ்த்ரூவ புனித பீட்டர்சுபர்க் நகரின் அருகேயுள்ள த்சார் கிராமத்தில் ஓட்டோ வொன் ஸ்ட்ரூவ், எமிலி திர்சன் ஆகியோருக்கு 1858 ஆம் ஆண்டில் பிறந்தார். இவர் தனது குடும்பப் பாரம்பரியத்தின் படி 1876 முதல் 1880 வரை தார்த்து பல்கலைக்கழகத்தில் (இன்றைய எசுத்தோனியாவில்) வானியல் கல்வி பயின்றார். பட்டப்படிப்புக்குப் பின்னர் தனது தந்தையாரின் கீழ் இயங்கி வந்த பூல்க்கோவா வான்காணகத்தில் பட்டப்பின் படிப்பைத் தொடர்ந்தார். 1883 இல் முனைவர் (PhD) பட்டம் பெற்றார். 1983 முதல் 1986 வரை பான், மிலன், பாரிஸ், லைப்சிக் ஆகிய இடங்களிலுள்ள வான்காணகங்களுக்கு சென்று ஆய்வுகளைத் தொடர்ந்தார். 1886 முதல் 1894 வரை தார்த்து வான்காணகத்தில் வானியலாளராகப் பணியாற்றினார். தனது ஐரோப்பியப் பயணங்களின் போது அவதானிக்கப்பட்ட தனது முடிவுகளைக் கொண்டு 1887 இல் habilitation (அறிவியலில் டாக்டர்) பட்டம் பெற்றார்.

ஆய்வு
-----

கார்கீவ் வான்காணகம், 1914.
தந்தையின் இளைப்பாறலுக்கு சிறிது காலத்தின் பின்னர், 1894 இல் குஸ்தாவ் கார்கீவ் பல்கலைக்கழகத்தில் பணியாற்றச் சென்றார். அங்கு 1897 இல் வானியலிலும், புவியுருவவியலிலும் பேராசிரியராகவும், அங்குள்ள வான்கானகத்தின் இயக்குனராகவும் பதவியேற்றார். 1912 இல் கார்கீவ் பல்கலைக்கழகத்தில் இயற்பியல், மற்றும் கணித்த் துறையின் தலைவராக நியமிக்கப்பட்டார். 1919இல் சிம்பெரோபோலில் பேராசிரியரானார். அங்கு அவர் தாரிசு பல்கைக்கழகப் பேராசிரியரானார். 1920 இல் காலமானார்.

வானியல் தகைமை
-------------

இவரது தந்தையார் தலையாட்ட மாறிலி குறித்து ஆய்வுசெய்ய, சூரியக் குடும்பப் பரிப்புகள் அனைத்திலும் இவர் ஆய்வு மேற்கொண்டார்.இவர் விண்மீன்களின் பரிப்பாய்விலும் இருப்புகளாய்விலும் ஈடுபட்டு நம் பால்வழியின் சுழல்வீதத்தை/சுழல்வேகத்தை மதிப்பீடு செய்தார். மேலும் இவர் முழு நிலா ஒளிமறைப்பின்போது நிகழும் விண்மீன் மறைப்பில் சிறப்புப் பயிற்சி உடையவர்.இவர் வான்புள்ளியியலிலும் சூரியப் பரிப்பிலும் (இயக்கத்திலும்) புலமைச் சான்றவர்.

மேற்கோள்கள்
-----------

1. ↑  Obituary Notes of Astronomers at www.astro.uni-bonn.de
2. 1 2  Balyshev Marat. Otto Ludwigovich Struve (1897-1963).- Moscow: Nauka, 2008. - 526 p.
3. ↑  "Struve, (Gustav Wilhelm) Ludwig (Ottovich) von (1858-1920)". 2011-06-06 அன்று மூலம் பரணிடப்பட்டது. 2015-05-01 அன்று பார்க்கப்பட்டது.
4. 1 2  Artemenko, T. G.; Balyshev, M. A.; Vavilova, I. B. (2009). "The struve dynasty in the history of astronomy in Ukraine". *Kinematics and Physics of Celestial Bodies* **25** (3): 153. doi:10.3103/S0884591309030040. Bibcode: 2009KPCB...25..153A.
5. 1 2  Balyshev Marat. Ludwig Ottowich Struve. Notes of Historian (2007) பரணிடப்பட்டது 2011-08-31 at the வந்தவழி இயந்திரம் (உருசிய மொழியில்)
**கூட்டமைப்புக் கோப்பை** (*Federation Cup (India)* - Fed Cup) என்பது இந்தியாவில் ஆண்டுதோறும் நடைபெறும் கால்பந்துப் போட்டியாகும். இது *தோற்றால்-வெளியே* (Knockout) முறையில் நடத்தப்படுகிறது. இப்போட்டி 1977-ஆம் ஆண்டு தொடங்கப்பட்டது. 1996-இல் *தேசிய கால்பந்துக் கூட்டிணைவு* (NFL, தற்போது ஐ-கூட்டிணைவு) தொடங்கப்படுவதற்கு முன்புவரை, இப்போட்டியே தேசிய அளவில் முதன்மையான கழக கால்பந்துப் போட்டியாகும். இப்போது, ஐ-கூட்டிணைவுக்கு அடுத்தபடியாக மிக முக்கியமான போட்டியாக இதுவுள்ளது. மேலும், ஐ-கூட்டிணைவின் *கூட்டிணைவுக் கோப்பை*யாக இப்போட்டி உள்ளது. இதில் வாகைசூடும் அணி கண்ட அளவிலான போட்டியான *ஏஎப்சி கோப்பையில் ஆடுவதற்குத் தகுதி பெறுகிறது.*

மேலும் பார்க்க
--------------

* ஐ-கூட்டிணைவு
* இந்திய கால்பந்து சங்கக் கேடயம்
* டியூரான்டு கோப்பை
* ரோவர்சு கோப்பை

வெளியிணைப்புகள்
---------------

* AIFF official website
* India page on official AFC website பரணிடப்பட்டது 2007-10-11 at the வந்தவழி இயந்திரம்
* Federation Cup 2008 photos at Mango Peel பரணிடப்பட்டது 2011-09-07 at the வந்தவழி இயந்திரம்
* Rec.Sport.Soccer Statistics Foundation website
**துர்க்கியானா கோவில்**, இந்திய பஞ்சாபில் அமிர்தசரஸிலுள்ள ஓர் இந்துக்கோயில் ஆகும். இது இலட்சுமி நாராயணன் கோவில், துர்க்கா திரத், சிட்லா மந்திர் எனும் பெயர்களாலும் அறியப்படுகின்றது. துர்க்கைக்குரிய கோயிலாக விளங்கும் இக்கோயிலில் இலக்குமி, விட்டுணு ஆகிய கடவுளர்களர்களும் வழிபடப்படுகின்றனர். இதன் கட்டடக்கலை சீக்கியர்களின் பொற்கோயிலை ஒத்ததாகக் காணப்படுகின்றது.

அமைவிடம்
--------

இக்கோயில் லோகார் வாசல் எனும் இடத்தில் துர்க்கியானா எனும் குளத்தருகே அமைந்துள்ளது. இது அமிர்தசரஸ் தொடருந்து நிலையத்திற்கு மிக அண்மையில் உள்ளது. பேருந்து நிலையத்திலிருந்து 1.5 கிலோமீட்டர் தூரத்திலுள்ளது. அமிர்தசரஸ் சாலைப் போக்குவரத்து, புகையிரதம், விமானம் ஆகிய வழிகளில் நாட்டின் ஏனைய பகுதிகளுடன் நன்கு இணைக்கப்பட்டுள்ளது.

வரலாறு
------

இக்கோயில் பதினாறாம் நூற்றாண்டில் கட்டப்பட்டதாகக் கூறப்படுகின்றது. பின்னர் 1921இல் குரு ஹர்சாய் மால் கபூரினால் சீக்கியர்களின் பொற்கோயிலையொத்த கட்டடக்கலையுடன் கட்டப்பட்டு பண்டிதர் மதன் மோகன் மாளவியாவினால் திறந்துவைக்கப்பட்டது. 

அமிர்தசரஸ் புனிதநகராக அறிவிக்கப்படாத போதிலும் இக்கோயில் மற்றும் பொற்கோயிலைச் சுற்றி 200 மீட்டருக்குட்பட்ட சுற்றாடலில் புகையிலை, மது, மாமிசம் என்பவற்றின் விற்பனை தடை செய்யப்பட்டுள்ளது.

மேற்கோள்கள்
-----------

1. 1 2 3 4   *Discover Punajb*. Parminder Singh Grover. பக். 28–29. GGKEY:LDGC4W6XWEX. .
2. ↑  "Durgiana Temple (Lakshmi Narain Temple)". National Informatics center. 2015-03-26 அன்று மூலம் பரணிடப்பட்டது. 2016-07-14 அன்று பார்க்கப்பட்டது.
3. ↑  Chaturvedi, ப. 61.
4. ↑  Gajrani 2004, ப. 220.
5. ↑  Bansal 2005, ப. 178.
6. ↑  Aggarwal 1992, ப. 111.
பிரபஞ்ச நாயகியான சிவபகவதியின் *(Shiva Bhagwati Temple Akingam)* கோயில் காஷ்மீர் பள்ளத்தாக்கில் உள்ள பிரபலமான கோயில். .

சிவ பகவதியின் சன்னதி கிராமத்தின் உச்சியிலே, தேவதாரு மரங்களும், மேய்ச்சல் நிலங்களும்
நிறைந்த ஒரு பெரிய காடுகளின் அடிவாரத்திலே அமைந்துள்ளது. இக்கோயில் மெயின் சவுக் அகிங்கமில் இருந்து 250 மீட்டர் தொலைவிலும், ஜி. எச். எச். எஸ். (கல்வி நிறுவனம்) அகிங்கமிலிருந்து 100 மீட்டர் தொலைவிலும் உள்ளது.
ஜம்மு காஷ்மீரில் உள்ள நான்கு கோவிலில் இதுவும் ஒன்றாகும். இக்கோயில் ஜாகீர் என்ற வன நிலத்திற்குச் சொந்தமான ஒரு பகுதியை வருவாய்ப்பதிவினுள் ஒதுக்கியுள்ளது.

விழாக்கள்
---------

ஒவ்வொரு ஆண்டும் பகவதி ஜி நாள் மத ஆர்வத்தோடும், விருப்பத்தோடும் கொண்டாடப்படுகின்றது. இந்நாளினைக் கொண்டாடும் பொருட்டு காஷ்மீரி குடிகளாகிய பண்டிதர்கள் நாட்டின் பல்வேறு பகுதிகளில் இருந்து வருகிறார்கள். ஆனால் இந்நாட்களில் இவ்விழா பொலிவிழந்து காணப்படுகிறது.

மேலும் காண்க
------------

♦அச்சாபல்
♦அகிங்கம்

மேற்கோள்கள்
-----------

1. ↑  "Deities". ikashmir.
2. ↑  "Breng Pargana". Kashmir as it is.

வெளி இணைப்புகள்
---------------

* பரணிடப்பட்டது 2020-09-27 at the வந்தவழி இயந்திரம்
*